
În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare,  
           
Serviciul managementul proiectelor și Directorul executiv al Direcției Economice formulează următorul:


RAPORT DE SPECIALITATE 
[bookmark: _Hlk163582712]la proiectul de hotărâre privind aprobarea proiectului „Noi capacităţi de producere a energiei electrice produsă din surse regenerabile de energie solară, cu capacităţi de stocare integrate pentru autoconsum pentru unităţi şcolare”


Primăria Municipiului Satu Mare intenţionează să depună la finanțare proiectul 
,,Noi capacităţi de producere a energiei electrice produsă din surse regenerabile de energie solară, cu capacităţi de stocare integrate pentru autoconsum pentru unităţi şcolare” prin Programul-cheie 1: Surse regenerabile de energie și stocarea energiei finanţat prin Fondul pentru Modernizare al Ministerului Energiei.
[bookmark: _Toc142982261]	Investițiile finanțate în cadrul acestui program vor avea un impact pozitiv în ceea ce privește:
Reducerea emisiilor de gaze cu efect de seră generate de sectorul energetic prin diminuarea progresivă a consumului anual de combustibili fosili (cărbune și gaze naturale);
Reducerea cheltuielilor publice cu energia electrică, contribuind direct la eficientizarea bugetelor locale/bugetelor entităților publice;
[bookmark: _Hlk215752479]Creșterea independenței energetice a entităților publice prin producerea unei părți semnificative din necesarul propriu de consum de energie electrică contribuind astfel la creșterea eficienței generale a clădirilor publice; 
Atingerea obiectivelor Uniunii Europene privind producţia de energie din surse regenerabile prevăzute în Directiva (UE) 2018/200;
Implementarea programelor cheie stabilite în Ordonanța de urgență a Guvernului nr. 60/2022;
Atingerea țintelor privind ponderea globală de energie din surse regenerabile în consumul final brut de energie conform Strategiei Energetice a României 2025-2035;
Atingerea obiectivului privind neutralitatea climatică, prevăzut în Regulamentul (UE) 2021/1119 al Parlamentului European și al Consiliului din 30 iunie 2021 de stabilire a cadrului pentru atingerea neutralității climatice și de modificare a Regulamentelor (CE) nr. 401/2009 și (UE) 2018/1999 ("Legea europeană a climei");
Decongestionarea Sistemului Electroenergetic Național (SEN);
Punerea în aplicare a inițiativei Accelerarea (Power-up) din Strategia anuală pentru 2021 privind creșterea durabilă;
Creșterea adecvanței Sistemului Electroenergetic Național prin utilizarea de noi capacități de stocare a energiei electrice produse din surse regenerabile de energie - solar.
Programul urmăreşte producerea energiei electrice din surse regenerabile de energie solară pentru autoconsum prin instalarea de noi capacități de producere a energiei din surse solare cu capacități de stocare integrate.
Scopul proiectului este producerea de energie electrică din surse regenerabile de energie solară, cu capacităţi de stocare integrate pentru autoconsum pentru 10 unităţi şcolare din municipiul Satu Mare. Aceste unităţi şcolare sunt: Şcoala gimnazială Bălcescu Petöfi, Şcoala gimnazială Mircea Eliade, Şcoala gimnazială Octavian Goga, Şcoala gimnazială Ion Creangă, Şcoala gimnazială Avram Iancu, Şcoala gimnazială Lucian Blaga, Şcoala gimnazială Dr. Vasile Lucaciu, Liceul Teologic Ortodox Român Nicolae Steinhardt, Colegiul Economic Gheorghe Dragoș şi Liceul Tehnologic de Industrie Alimentară George Emil Palade. 
Prin proiect se propun a fi montate instalații destinate producerii de energie verde din surse regenerabile (solară), reprezentate de sisteme fotovoltaice ON-Grid.
În urma implementarii instalațiilor destinate producerii de energie verde din surse regenerabile (solară), se va produce o cantitate de energie de 266.98 [MWh/an], cantitate care va reduce consumul existent de energie electrica din rețea de la valoarea de 279.79 [MWh/an] la valoarea de 119.92 [MWh/an], iar surplusul de energie electrică livrată în reţea va compensa financiar o parte din energia ce va trebui achizitionată din reţea pentru consum în orele în care sistemul fotovoltaic nu produce energie.
Valoarea totală a proiectului este de 3.057.663 lei inclusiv TVA, din care valoarea eligibilă este de 1.143.743 lei inclusiv TVA iar valoarea neeligibilă este de 1.913.920 lei inclusiv TVA. 
Având la bază și procesul verbal ale Comisiei tehnico-economice cu nr. 54926/23.09.2026,
Ținând cont de cele prezentate mai sus, proiectul de hotărâre se înaintează Consiliului Local al Municipiului Satu Mare cu propunerea de aprobare.

